
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG 
PLANA ZA RAZDOBLJE 
OD 01.01.2026. DO 30.06.2026. GODINE

	Osnovna škola Starigrad posluje u skladu sa Zakonom o odgoju i obrazovanju u osnovnoj školi te Statutom.
Škola vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.
Osnovna škola Starigrad nema vlastiti žiro račun, već posluje preko Riznice Zadarske županije.
Temeljem novog Zakona o proračunu („Narodne novine“ broj 144/2021) i  Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) osnovna škola Starigrad podnosi školskom odboru polugodišnji izvještaj o Izvršenju financijskog plana za razdoblje od 01.01.2026. godine do 30.06.2026. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana. Polugodišnji izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar polugodišnjeg razdoblja. U prilogu je Polugodišnji izvještaj o izvršenju financijskog plana za razdoblje od 01.01.2026. godine do 30.06.2026. godine gdje se nalaze sljedeći tabelarni pregledi: Opći dio izvještaja o izvršenju financijskog plana sadrži Sažetak računa prihoda i rashoda, Račun prihoda i rashoda i račun financiranja koji sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije i izvorima financiranja;  Posebni dio koji sadrži Račun prihoda i rashoda po programskoj klasifikaciji i izvorima financiranja raspoređenih u programe koji se sastoje od aktivnosti i projekata. Uspoređivani su svi elementi polugodišnjeg izvršenja 2025. godine u odnosu na plan 2026. godine te u odnosu na polugodišnje izvršenje 2026. godine

OPĆI DIO – PRIHODI I RASHODI
Prihodi su manji od rashoda i ostvaren je manjak prihoda u razdoblju od 01.01.2026. godine do 30.06.2026. godine.




OPĆI DIO
RAČUN PRIHODA I RASHODA PREMA EKONOMSKOJ KLASIFIKACIJI I IZVODRIMA FINANCIRANJA
PRIHODI I PRIMICI
Osnovna škola Starigrad je u razdoblju od 01.01.2026. godine do 30.06.2026. godine ostvarila ukupno 506.366,13 eura prihoda što je u odnosu na plan 52,00 %, a u odnosu na isto razdoblje prethodne godine 99,00 %.
Izvršeno je rashoda u ukupnom iznosu 508.126,61 eura što je u odnosu na plan 52,00 %, a u odnosu na isto razdoblje prethodne godine 99,00 %.
Prihodi se sastoje od:
· Općih prihoda i primitaka u iznosu od 88.727,89 eura koje financira Zadarska županija, a izvršeno je 72,49 % u odnosu na plan. U odnosu na izvršenje za isto razdoblje prethodne godine 106,17 %. Povećanje je nastalo zbog većih troškova  materijalnih rashoda.
· Tekućih pomoći proračunskim korisnicima iz proračuna koji im nije nadležan u iznosu od 7.673,94 eura što je 24,44 % plana, 163,32 % u odnosu na isto razdoblje prethodne godine. Prihode financira Općina Starigrad, a tim iznosom financiramo potrebe škole za podizanje kvalitete odgojno-obrazovnog rada ( učenje njemačkog jezika, informatička oprema, kupnja kuhinjske opreme, kupnja dodatnog obrazovnog materijala – radne bilježnice, prijevoz učenika prilikom održavanja raznih školskih natjecanja, nastavna sredstva za održavanje izvannastavnih aktivnosti…).
·  Tekućih pomoći proračunskim korisnicima iz proračuna koji im nije nadležan u iznosu od 409.964,30  eura što je 50,39 % plana, 102,29 % u odnosu na isto razdoblje prethodne godine. Prihode financira Ministarstvo znanosti i obrazovanja, odnose se za financiranje prehrane učenika u osnovnim školama, za kupnju higijenskih potrepština, za nabavu udžbenika, za nabavu lektira, kao i za nabavu Psihološko didaktičkih pomagala. Iz istog proračuna financirane su plaće i materijalna prava zaposlenika.

RASHODI I IZDACI
Planirani rashodi i izdaci evidentirani su prema programima, funkcijskoj klasifikaciji, ekonomskoj klasifikaciji na 4. razini te izvorima financiranja u ukupnom  iznosu od 986.596,80 eura.
Ukupni rashodi izvršeni su u iznosu od 508.126,61 eura, što iznosi 52,00 % u odnosu na plan i 99,00 % u odnosu na izvršenje za isto razdoblje 2025. godine. Rashodi za zaposlene su u blagom  povećanju u odnosu na izvršenje za isto razdoblje prethodne godine iz razloga što su plaće i ostali troškovi zaposlenih blago porasli.
Materijalni rashodi su izvršeni u manjem iznosu u odnosu na isto razdoblje 2025. godine  te  iznosi 87,91 %, razlog smanjenja je što nije bilo hitnih intervencija kao prethodne godine (oštećenje zgrade područna škola).
Rashodi za nabavu nefinancijske imovine su izvršeni u iznosu od 72,97 eura što je 0,62 % u odnosu na plan, a 0,00 % u odnosu na ostvarenje za isto razdoblje 2025. godine.




POSEBAN DIO
RAČUN  PRIHODA I RASHODA PO PROGRAMSKOJ I EKONOMSKOJ KLASIFIKACIJI  I IZVORIMA FINANCIRANJA RASPOREĐENIH U PROGRAME KOJI SE SASTOJE OD AKTIVNOSTI I PROJEKATA

Program A 2202 Osnovno školstvo – standard se financira iz proračuna osnivača kojim se financira redovno poslovanje škole, te iz državnog proračuna kojim se financiraju plaće i ostali troškovi zaposlenih. Sredstva su se trošila transparentno i namjenski u odnosu na plan.
Program A 2203 Osnovno školstvo – iznad standarda sastoji se od javnih potreba, financira se od tekućih pomoći iz proračuna koji nije nadležan, vlastitih prihoda, viška prihoda poslovanja, općih prihoda i primitaka kojim se financira prehrana za učenike, udžbenici, menstrualne higijenske potrepštine, nabava opreme, rano učenje njemačkog jezika, rad sa darovitim učenicima.
Program T 4306-03 Inkluzija – korak bliže društvu bez prepreka odnosi se na financiranje troškova za pomoćnike u nastvai, a financira se dio iz EU sredstava, dio Zadarska županija, a dio državni proračun.
Program T4307-23 Erasmus + KA152 kojim se financira  odlazak učenika na razmjenu u  Njemačku. Projekt se financira sredstvima EU.
U razdoblju od 01.01.2026. godine do 30.06.2026 godine ostvaren je manjak prihoda poslovanja u iznosu od 1.760,48 eura a odnosi se na tekuće troškove za lipanj 2026. godine ćije je dospijeće u srpnju 2026. godine. Manjak će biti pokriven u srpnju 2026. godine priljevom potrebnih sredstava, najvećim dijelom iz županijskog proračuna.
Svi prihodi i rashodi uvjetovani su limitiranim i primljenim financijskim sredstvima te je u skladu s time i trošeno.

